b'\n_START_ARTICLE_\nMonetarna politika\n_START_PARAGRAPH_\nMonetarna politika je sistemov ukrepov, ki jih izvaja in vodi centralna banka v dr\xc5\xbeavi z namenom doseganja ekonomskih ciljev, tako dolgoro\xc4\x8dnih kot tudi kratkoro\xc4\x8dnih. Monetarna politika predvsem dolo\xc4\x8da koli\xc4\x8dino denarja v obtoku, kar potem oblikuje gospodarske razmere v dr\xc5\xbeavi. Centralna banka je edini izdajatelj bankovcev ter na ta na\xc4\x8din edini (monopolni) ponudnik denarja. Posledi\xc4\x8dno, tak\xc5\xa1en monopol omogo\xc4\x8da centralni banki, da oblikuje pogoje na denarnem trgu. Spreminanje pogojev denarnega trga (koli\xc4\x8dina denarja, obrestne mere) spro\xc5\xbei \xc5\xa1tevilna dejanja, ki v kon\xc4\x8dni fazi vplivajo na gospodarsko aktivnost (output) in cene. Centralna banka ni zmo\xc5\xbena direktno kontrolirati ekonomske dejavnike kot so inflacija, bruto doma\xc4\x8di proizvod ali brezposelnost. Na njih vpliva posredno, s kontroliranjem koli\xc4\x8dine denarja v obtoku ter kratkoro\xc4\x8dne medban\xc4\x8dne obrestne mere. Z drugimi besedami, centralna banka ima mo\xc4\x8d vplivati na dostopnost in ceno denarja na trgu.'